**Приложение № 9**

**към условия за кандидатстване по процедура № BG16M1OP002-3.031 „Споделена визия за екологичната мрежа Натура 2000 в България - 2“**

**ДЕТАЙЛЕН ОЦЕНИТЕЛЕН ЛИСТ**

1. **Критерии за оценка на административното съответствие и допустимостта**

|  |  |  |  |  |  |
| --- | --- | --- | --- | --- | --- |
| **№** | **Критерий** | **Източник на информация** | **Да** | **Не** | **НП** |
| 1. | Текстът на проектното предложение е на български език (на кирилица) с изключение на полета „Наименование на проектното предложение на английски език“, „Кратко описание на проектното предложение на английски език“ и „Пълно наименование на английски“ за кандидата и за партньора (когато е приложимо), които следва да са попълнени на английски език, и подлежащите на задължително попълване полета във формуляра за кандидатстване са попълнени съгласно *Указания за попълване в ИСУН 2020 на информация за проектни предложения по ОПОС 2014 – 2020 г*. | Източник на информация – ИСУН 2020, Формуляр за кандидатстване. Приложение № 8 към условията за кандидатстване.  Принципни действия:  Извършва се проверка единствено дали полетата във формуляра са попълнени, без да се прави същинска оценка по отношение съответствие на съдържанието им с дадените указания. В случай че текстът на предложението не е на български език (с изключение на текстовете, за които се изисква информация на английски език), проектното предложение се отхвърля.  В случай че в т. 1 „Основни данни“, т. 2 „Данни за кандидата“, т. 3 „Данни за партньора“ и в т. 8 „Индикатори“ от Формуляра за кандидатстване кандидата не е попълнил всички полета съгласно Приложение № 8 към условията за кандидатстване „*Указания за попълване на формуляр за кандидатстване и подаване на проект по процедура „Споделена визия за екологичната мрежа Натура 2000 в България“ чрез системата ИСУН 2020“*, Оценителната комисия, на основание чл. 18, ал. 2 от ПМС 162/05.07.2016 г., ще изиска отстраняване на нередовността само един път.  В случай че нередовностите не бъдат отстранени в определения за това срок, проектното предложение ще бъде отхвърлено.  Оценителите проверяват само съответствието на попълнените полета с указанията в Насоките, но не и качеството на представените текстове. |  |  |  |
| 2. | Кандидатът е представил всички документи, които се изискват за целите на кандидатстването, описани в Раздел 24 от условията за кандидатстване, като документите, за които е указано, са подписани и приложени във формата, посочен в същия раздел. | Източник на информация – ИСУН 2020, точка 12. „Прикачени електронно подписани документи“ от Формуляра за кандидатстване; и раздел 24. от условията за кандидатстване.  Принципни действия:  В случай че кандидатът не е представил документите по т. 24.2. (ако е приложимо), т. 24.3.\* (ако е приложимо), т. 24.8.; т. 24.9. от Раздел 24 от условията за кандидатстване, съгласно чл. 18, ал. 2 от ПМС 162/05.07.2016 г. Оценителната комисия не ги изисква допълнително и проектното предложение ще бъде отхвърлено.  В случай че кандидатът не е представил приложимите за проектното му предложение документи по т. 24.4.; т. 24.5. (ако е приложимо); т. 24.6., т. 24.7., т. 24.10.; т. 24.11., т. 24.12., подписани и представени във формата, посочен в Раздел 24. от условията за кандидатстване, Оценителната комисия, на основание чл. 18, ал. 2 от ПМС 162/05.07.2016 г., ще ги изиска допълнително само един път. В случай че същите не бъдат представени в определения за това срок, проектното предложение ще бъде отхвърлено.  \* В случай че е представен документ по т. 24.3. от Раздел 24. от условията за кандидатстване, но същият не е придружен с Решение на ОС (когато такова е приложимо), в точка 12 от Формуляра за кандидатстване трябва да е представена официална информация за това, че до крайния срок за подаване на проектни предложения не е била предвидена сесия на съответния Общинския съвет .  Кандидатът следва да има предвид, че само в рамките на оценката за административно съответствие и допустимост може да представи посочените документи, т.е. периода не е в рамките на общия срок от 3 месеца до приключване на оценката. |  |  |  |
| 3. | Кандидатът е допустим съгласно условията за кандидатстване. | Източник на информация – ИСУН 2020, точка 2. „Данни за кандидата“ от Формуляра за кандидатстване; и раздел 11 от условията за кандидатстване.  Принципни действия:  В случай че кандидатът не отговаря на изискванията и условията в Раздел 11. от условията за кандидатстване проектното предложение се отхвърля. |  |  |  |
| 4. | В случай на партньорство, партньорът/ите са допустими съгласно условията за кандидатстване и правата и задълженията между страните са ясно уредени в писмено споразумение съгласно условията за кандидатстване. | Източник на информация – ИСУН 2020, точка 3. „Данни за партньори“ от Формуляра за кандидатстване; и раздел 12 от условията за кандидатстване.  Принципни действия:  В случай че партньорът не отговаря на изискванията и условията в Раздел 12. от условията за кандидатстване, проектното предложение се отхвърля.  Неприложимо е само за случаите, при които няма партньор. |  |  |  |
| 5. | Исканата безвъзмездна финансова помощ не е за финансиране на разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на кандидата и партньора/ите. | Източник на информация – ИСУН 2020, точка 12 „Прикачени електронно подписани документи“ от Формуляра за кандидатстване, Декларация по т. 24.5. от Раздел 24. - Приложение № 1 от условията за кандидатстване.  Принципни действия:  В случай, че кандидатът не е представил декларацията по т. 24.5 подписана и представена във формата, посочен в Раздел 24. от условията за кандидатстване, Оценителната комисия на основание чл. 18, ал. 2 от ПМС 162/05.07.2016 г. ще я изиска допълнително само един път. В случай че същата не бъдат представена в определения за това срок, проектното предложение ще бъде отхвърлено.  В случай че в представената Справка по т. 10 от Декларацията по т. 24.5 от условията за кандидатстване е подадена информация, от която възниква съмнение за наличие на риск от двойно финансиране, оценителната комисия отправя запитване към съответния орган, в чиито компетенции попада източникът на финансиране, посочен в справката.  В случай че е налично двойно финансиране дейностите обект на двойно финансирани няма да бъдат финансирани. |  |  |  |
| 6. | Дейностите, включени в проектното предложение, за които се иска финансиране, са допустими съгласно Раздел 13 от условията за кандидатстване. | Източник на информация – ИСУН 2020, точка 7. „План за изпълнение / Дейности по проекта“ от Формуляра за кандидатстване; и раздел 13 от условията за кандидатстване.  Принципни действия:  В случай че кандидатът е включил в проектното си предложение недопустими дейности, съгласно Раздел 13. – т.13.4 от условията за кандидатстване, проектното предложение ще бъде отхвърлено. |  |  |  |
| 7. | Проектното предложение е насочено към постигане на целите на процедурата | Източник на информация – ИСУН 2020, точка 1. „Основни данни“ от Формуляра за кандидатстване; и раздел 6 от условията за кандидатстване.  Принципни действия:  В случай че от описанието на целите в проектното предложение не става ясно, че същите ще допринесат за постигане целите на процедурата, или кандидатът не е описал в проектното си предложение цели, които ще допринесат за постигане целите от раздел 6 от условията за кандидатстване, проектното предложение ще бъде отхвърлено. |  |  |  |
| 8. | Срокът за изпълнение на проектното предложение е съобразен с максималния срок, указан в Раздел 18 от условията за кандидатстване. | Източник на информация – ИСУН 2020, точка 1. „Основни данни“ и точка 7. „План за изпълнение /Дейности по проекта“ от Формуляра за кандидатстване; и раздел 18. от условията за кандидатстване.  Принципни действия:  В случай че срокът за изпълнение на проектното предложение не е съобразен с максималния срок, посочен в Раздел 18. от условията за кандидатстване, проектното предложение ще бъде отхвърлено. |  |  |  |
| 9. | Всички дейности по проекта, за които това е указано в раздел 14 от условията за кандидатстване, са остойностени въз основа на анализ. | Източник на информация – ИСУН 2020, точка 7. „План за изпълнение /Дейности по проекта“ от Формуляра за кандидатстване, и Анализ относно остойностяването на дейностите по проекта в точка 12 “Прикачени електронно подписани документи“ от Формуляра за кандидатстване.  Принципни действия:  В случай че **не всички** дейности по проекта, за които това е указано в Раздел 14. – т. 14.7 от условията за кандидатстване, **са остойностени въз основа на анализ**, проектното предложение ще бъде отхвърлено. |  |  |  |
| 10. | Исканата безвъзмездната финансова помощ е в размер на не повече от 60 000 лв. с ДДС, като тя се отнася само за допустими разходи. | Източник на информация – ИСУН 2020, точка 5 „Бюджет“ и точка 6. „Финансова информация – източници на финансиране (в лева)“ от Формуляра за кандидатстване.  Принципни действия:  В случай че исканата безвъзмездна финансова помощ за изпълнението на основните дейности по раздел 13 – т. 13.1. от условията за кандидатстване,надвишава 60 000 лв. с ДДС и/ или същата не е само за допустими разходи, проектното предложение ще бъде отхвърлено. |  |  |  |
| 11. | Кандидатът има постоянни приходи и източници на финансиране, различни от донорски програми и финансиране по проекти. | Източник на информация – ИСУН 2020, Формуляр за кандидатстване – прикачени в точка 12 „Прикачени електронно подписани документи“ съгласно т. 24.12. от Раздел 24 от условията за кандидатстване  Принципни действия:  В случай, че кандидата не е представил документи, доказващи, че има постоянни приходи и източници на финансиране, различни от донорски програми и финансиране на проекти, Оценителната комисия на основание чл. 18, ал. 2 от ПМС 162/05.07.2016 г. ще ги изиска допълнително само един път.  В случай че същите не бъдат представени в определения за това срок, проектното предложение ще бъде отхвърлено.  В случай, че с представените документи, съгласно изискванията на т. 24.12. от Раздел 24 от условията за кандидатстване, **кандидатът не доказва, че има постоянни приходи и източници на финансиране, различни от донорски програми и финансиране на проекти**, проектното предложение ще бъде отхвърлено. |  |  |  |
| 12. | Бюджетът на проектното предложение е попълнен съгласно изискванията и указанията, посочени в Раздел 14 от условията за кандидатстване. | Източник на информация – ИСУН 2020, точка 5 Бюджет от Формуляра за кандидатстване; и раздел 14 от условията за кандидатстване.  Принципни действия:  В случай че бюджетът на проектното предложение не е попълнен съгласно изискванията и указанията, посочени в Раздел 14. от условията за кандидатстване, проектното предложение ще бъде отхвърлено. |  |  |  |
| 13. | В проектното предложение са заложени индикаторите, съгласно Раздел 7 от условията за кандидатстване. | Източник на информация – ИСУН2020, точка 8 „Индикатори“ от Формуляра за кандидатстване; и раздел 7 от условията за кандидатстване.  Принципни действия:  В случай че в проектното предложение **не са включени всички индикатори за изпълнение и резултат и/или заложената целева стойност на индикаторите е нула, и/или не е посочен източника на информация за определяне на целевата стойност на индикатора и неговото отчитане**, Оценителната комисия, на основание чл. 18, ал. 2 от ПМС 162/ 05.07.2016 г. ще изиска от кандидата да отстрани констатираната нередовност.  В случай, че същата не бъде отстранена в определения за това срок, проектното предложение ще бъде отхвърлено. |  |  |  |
| 14. | Задължителните дейности предвиждат като минимум изискванията, посочени в Раздел 13 от условията за кандидатстване. | Източник на информация – ИСУН2020, точка 7 „План за изпълнение/ Дейности по проекта“ от Формуляра за кандидатстване; и раздел 13.  Принципни действия:  В случай, че в описанието на задължителните дейности в точка 7 „План за изпълнение/ Дейности по проекта“ от Формуляра за кандидатстване не са съобразени минималните изисквания, посочени в Раздел 13. от условията за кандидатстване и с оглед на факта, че същите не са предмет на оценка, но разходите за тези дейности са включени в бюджета на проекта и в Анализа на остойностяването в случаите, в които се прилага формата по чл. 55, ал. 1, т. 1 от ЗУСЕСИФ, Оценителната комисия, на основание чл. 18, ал. 2 от ПМС 162/ 05.07.2016 г. ще изиска от кандидата само един път да отстрани констатираната нередовност.  В случай, че същата не бъде отстранена в определения за това срок, проектното предложение ще бъде отхвърлено. |  |  |  |
| 15. | В проектното предложение са посочени хоризонталните принципи на ЕС, съгласно Раздел 17 от условията за кандидатстване. | Източник на информация – ИСУН2020, точка 11 „Допълнителна информация необходима за оценка на проектното предложение“ от формуляра за кандидатстване; Раздел 17 от условията за кандидатстване и раздел 11 от Приложение № 8 към условията за кандидатстване.  Принципни действия: В случай, че кандидатът не е посочил в т. 11 - Допълнителна информация необходима за оценка на проектното предложение от Формуляра за кандидатстване, че проектът ще съобрази хоризонталните принципи на ЕС, съгласно указанията на Раздел 17. от условията за кандидатстване и Приложение № 8 към условията за кандидатстване, Оценителната комисия, на основание чл. 18, ал. 2 от ПМС 162/05.07.2016 г. ще изиска от кандидата да отстрани констатираната нередовност. В случай, че същата не бъде отстранена в определения за това срок проектното предложение ще бъде отхвърлено. |  |  |  |

**ЗАБЕЛЕЖКА**: На етап оценка на административно съответствие и допустимост, оценителната комисия има право да поиска пояснения или допълнителна обосновка, с което да се отстрани установена нередовност. Отстраняването на нередовностите не може да води до подобряване качеството на проектното предложение.

**ІІ. Критерии за техническа и финансова оценка**

Максимален брой точки – 100

|  |  |  |
| --- | --- | --- |
| **№ / Критерий** | **Източник на информация** | **Макс. брой точки/**  **По подкритерий** |
| **1. Планиране на дейностите**  Планираните в проектното предложение дейности са базирани на: Анализ на спецификите на региона и възможностите, които предоставя мрежата Натура 2000 в него, както и на приложими бизнес модели, съобразени с предмета и целите на опазване на защитената зона/защитените зони, припокриваща/припокриващи се изцяло или частично с територията на региона; Анализ на добри практики и опит от други региони/държави, приложими за съответния регион; Анализ на заинтересовани страни; Нагласите и комуникационните потребности на населението в региона; Анализ на подходящи комуникационни канали;  Планираните в проектното предложение дейности са базирани на: Анализ на спецификите на региона и възможностите, които предоставя мрежата Натура 2000 в него, както и на приложими бизнес модели, съобразени с предмета и целите на опазване на защитената зона/защитените зони, припокриваща/припокриващи се изцяло или частично с територията на региона; Анализ на добри практики и опит от други региони/държави, приложими за съответния регион; Анализ на заинтересовани страни; Нагласите и комуникационните потребности на населението в региона;  Планираните в проектното предложение дейности са базирани на: Анализ на спецификите на региона и възможностите, които предоставя мрежата Натура 2000 в него, както и на приложими бизнес модели, съобразени с предмета и целите на опазване на защитената зона/защитените зони, припокриваща/припокриващи се изцяло или частично с територията на региона; Анализ на добри практики и опит от други региони/държави, приложими за съответния регион; Анализ на заинтересовани страни; | *Източник на информация – ИСУН Формуляр за кандидатстване, точка 7 „План за изпълнение/Дейности по проекта“ и точка 12 “Прикачени електронно подписани документи“.* | 35  30  25 |
| Планираните в проектното предложение дейности са базирани на: Анализ на спецификите на региона и възможностите, които предоставя мрежата Натура 2000 в него, както и на приложими бизнес модели, съобразени с предмета и целите на опазване на защитената зона/защитените зони, припокриваща/припокриващи се изцяло или частично с територията на региона; Анализ на добри практики и опит от други региони/държави, приложими за съответния регион;  Планираните в проектното предложение дейности са базирани на: Анализ на спецификите на региона и възможностите, които предоставя мрежата Натура 2000 в него, както и на приложими бизнес модели, съобразени с предмета и целите на опазване на защитената зона/защитените зони, припокриваща/припокриващи се изцяло или частично с територията на региона;  Планираните в проектното предложение дейности са базирани на анализ на спецификите на региона и възможностите, които предоставя мрежата Натура 2000 в него;  Представеният анализ не отговаря на нито едно от изброените по-горе условия. |  | 20  10  5  0 |
| **2. Описание и график на дейностите**  Oписани са детайлно дейностите, начините и етапите за изпълнението им. Времевият обхват на всяка дейност е реалистичен, като са взети предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), има логическа последователност в изпълнението на дейностите.  Описани са дейностите, начините и етапите за изпълнението им, но има пропуски при определяне на реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или пропуски в логическата последователност на изпълнението на дейностите.  Описани са дейностите, но не са посочени начините и етапите за изпълнението им, има пропуски при определяне на реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или пропуски в логическата последователност на изпълнението на дейностите.  Описани са дейностите, но не са посочени начините и етапите за изпълнението им, не е определен реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или липсва логическа последователност на изпълнението на дейностите.. | *Източник на информация – ИСУН Формуляр за кандидатстване, точка 7 „План за изпълнение/Дейности по проекта“ и точка 10 „План за външно възлагане“.* | 25  15  10  0 |
| **3. Капацитет на кандидата**  Кандидатът/партньорът/ите са със седалище и адрес на управление на територията на региона, в който ще се осъществяват дейностите. Осигурен е необходимия експертен ресурс, като за всяка от дейностите са посочени брой експерти и са описани техните функции (кой какво ще прави). Експертите имат опит в поне 2 предходни комуникационни проекта в областта на биологичното разнообразие (вкл. организация и провеждане на информационни събития).  Кандидатът/партньорът/ите са със седалище и адрес на управление на територията на региона, в който ще се осъществяват дейностите. Осигурен е необходимия експертен ресурс, като за всяка от дейностите са посочени брой експерти, но само са посочени техните функции (без да е описано кой какво ще прави). Експертите имат опит в поне 1 предходен комуникационен проект в областта на биологичното разнообразие (вкл. организация и провеждане на информационни събития).  Кандидатът/партньорът/ите са със седалище и адрес на управление на територията на региона, в който ще се осъществяват дейностите. Осигурен е необходимия експертен ресурс, като за всяка от дейностите са посочени брой експерти, но не са посочени техните функции. Експертите имат опит в поне 1 предходен комуникационен проект, но той не е в областта на биологичното разнообразие.  Кандидатът или партньорът/ите са със седалище и адрес на управление, който не е на територията на региона, в който ще се осъществяват дейностите. Осигурен е експертен ресурс, но не са посочени брой експерти за всяка от дейностите и техните функции. Експертите нямат опит в предходни комуникационни проекти. | *Източник на информация – Формуляр за кандидатстване, точка 2 „Данни за кандидата“, точка 3 „Данни за партньори“(ако е приложимо), точка 7 „План за изпълнение/Дейности по проекта“ и точка 12 „Прикачени електронно подписани документи“.* | 20  10  5  0 |
| **4.**  **Финансова оценка - планиране и обосновка на бюджета на проектното предложение**  Налице е съответствие между дейности и разходи, и очаквани резултати по проекта. Спазени са заложените ограничения при формиране на бюджета. Исканата безвъзмездна финансова помощ не включва недопустими разходи и в бюджета не е на лице дублиране на разходи.  Налице е съответствие между дейности и разходи, и очаквани резултати по проекта. Не са спазени заложените ограничения при формиране на бюджета, исканата безвъзмездна финансова помощ включва недопустими разходи или е на лице дублиране на разходи.  Налице е несъответствие между дейности и разходи, и очаквани резултати по проекта. Не са спазени заложените ограничения при формиране на бюджета, исканата безвъзмездна финансова помощ включва недопустими разходи и е на лице дублиране на разходи.  Налице е несъответствие между дейности и разходи, и очаквани резултати по проекта, за преодоляването на което е необходимо увеличаване на размера на безвъзмездната финансова помощ за проектното предложение. | *Източник на информация – Формуляр за кандидатстване, точка 5 „Бюджет“, точка 7 „План за изпълнение/Дейности по проекта“ и точка 8 „Индикатори“.* | 20  10  5  0 |

Проектните предложения, получили минимум 60 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на предварително определените и обявени финансови средства по процедурата.

**ВАЖНО**:

В случай че две или повече проектни предложения са класирани с еднакъв брой точки, но при недостатъчен финансов ресурс, при класирането предимство се дава на това проектно предложение, получило по-висок брой точки на критерий 2 от техническа и финансова оценка. В случай че тези проектни предложения имат еднакъв брой точки по критерий 2, за финансиране се предлага проектното предложение, което е подадено първо в срока на кандидатстване в ИСУН 2020.

Проектно предложение, което е оценено с по-малко от 10 точки по критерий 2 на техническа и финансова оценка или с 0 точки по някой от останалите критерии за техническа и финансова оценка, няма да бъде предложено за финансиране.

В случай че по време на етап „Техническа и финансовата оценка“ се установи наличие на недопустими разходи и/или има несъответстстие между предвидените дейности и видовете заложени разходи и/или има дублиране на разходи и/или има неспазване на заложените правила или ограничения заложени в Насоките за кандидатстване и/или има несъответствие с правилата за държавните или минималните помощи, Оценителната комисия служебно коригира/премахва съответните разходи от бюджета на проекта.

Корекции в бюджета при несъответствие между предвидените дейности и видовете заложени разходи, както и при дублиране на разходи, ще се извършва след като се изиска допълнителна пояснителна информация на основание чл. 19, ал. 5 от ПМС 162/05.07.2016 г. от кандидата, като срокът за представянето й не може да бъде по-кратък от една седмица. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.